10220122 | Jaarboeke 2016 | Universiteit van Pretoria
Program: NGDip Huisartskunde
10220122 Fakulteit Gesondheidswetenskappe
Die voornemende student moet in besit wees van 'n MBChB-graad of gelykwaardige kwalifikasie. Suid-Afrikaanse kandidate moet by die Raad vir Gesondheidsberoepe van Suid-Afrika en nie-Suid-Afrikaanse kandidate by die Lisensieraad van hul land van herkoms as 'n mediese dokter geregistreer wees en aanvaarbare dokumentêre bewys hiervan voorlê.
Let wel: Geneeshere wat slegs een of meer modules wil voltooi, sal toegelaat word om slegs vir die betrokke module(s) te registreer.
Werkopdragte soos deur die Departementshoof voorgeskryf, moet vir elk van die agt modules ingehandig word. Indien 'n student nie minstens 50% behaal nie, word een herindiening vir elke module toegelaat.
'n Finale punt van minstens 50% word vereis as 'n slaagpunt vir elke module.
'n Gemiddelde van minstens 75% word in die vier verpligte modules en die vier keusemodules vereis om die Diploma met lof te kan verwerf.